CELEX: 32015D0902
Language: hr
Date: 2015-06-10 00:00:00
Title: Provedbena odluka Komisije (EU) 2015/902 оd 10. lipnja 2015. o mjeri zabrane stavljanja na tržište kosilice proizvođača GGP Italy S.p.A. koju je poduzela Latvija u skladu s Direktivom 2006/42/EZ Europskog parlamenta i Vijeća (priopćeno pod brojem dokumenta C(2015) 3799) (Tekst značajan za EGP)

12.6.2015   
            
            
               HR
            
            
               Službeni list Europske unije
            
            
               L 147/22
            
         PROVEDBENA ODLUKA KOMISIJE (EU) 2015/902
   оd 10. lipnja 2015.
   o mjeri zabrane stavljanja na tržište kosilice proizvođača GGP Italy S.p.A. koju je poduzela Latvija u skladu s Direktivom 2006/42/EZ Europskog parlamenta i Vijeća
   
      
         (priopćeno pod brojem dokumenta C(2015) 3799)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima o izmjeni Direktive 95/16/EZ (1), a posebno njezin članak 11., stavak 3.,
   budući da:
   
               (1)
            
            
               Latvija je obavijestila Komisiju o mjeri zabrane stavljanja na tržište kosilice Stiga Collector 35 EL (C350, 297352654/S13) proizvođača GGP Italy S.p.A.
            
         
               (2)
            
            
               Kosilica nosi oznaku CE u skladu s Direktivom 2006/42/EZ.
            
         
               (3)
            
            
               Obrazloženje provođenja mjere jest nesukladnost kosilice s temeljnim zdravstvenim i sigurnosnim zahtjevima navedenim u Prilogu I. Direktivi 2006/42/EZ, posebno točkama 1.3.8. – Izbor zaštite od rizika nastalih od pokretnih dijelova i 1.4.1. – Opći zahtjevi za štitnike i zaštitne uređaje, zbog nedovoljna razmaka između stražnjeg kućišta uređaja i kružnice koju opisuje vrh sječiva, što rezultira poremećajem sigurnog rada uređaja.
            
         
               (4)
            
            
               Obavijest je popraćena izvješćem o ispitivanju koje je sastavio Slovenski institut za kvalitetu i mjeriteljstvo.
            
         
               (5)
            
            
               Komisija je od proizvođača zatražila očitovanje o mjeri koju su poduzela latvijska nadležna tijela. U svojem odgovoru proizvođač navodi da je svojevoljno povukao proizvod s latvijskog tržišta.
            
         
               (6)
            
            
               Iz dostupne dokumentacije, navedenih komentara te mjera koje su poduzele dotične stranke moguće je zaključiti da kosilica Stiga Collector 35 EL (C350, 297352654/S13) ne ispunjava temeljne zdravstvene i sigurnosne zahtjeve Direktive 2006/42/EZ. Stoga je mjeru koju je poduzela Latvija primjereno smatrati opravdanom.
            
         DONIJELA JE OVU ODLUKU:
   Članak 1.
   Potvrđuje se opravdanost mjere zabrane stavljanja na tržište kosilice Stiga Collector 35 EL (C350, 297352654/S13) proizvođača GGP Italy S.p.A., via del Lavoro 6, 31033 Castelfranco Veneto, Italija, koju je poduzela Latvija.
   Članak 2.
   Ova je Odluka upućena državama članicama.
   
      Sastavljeno u Bruxellesu 10. lipnja 2015.
      
         
            Za Komisiju
         
         Elżbieta BIEŃKOWSKA
         
            Članica Komisije
         
      
   
   
      (1)  SL L 157, 9.6.2006., str. 24.